\NormalFont\ShortTitle{Kantan Solomon}

{\MT Kantan Solomon

\par }{\MTC (Song Of Songs)

\par }{\IOT Hay A'at Tuwen Liblu An Ma'alih Kantan Solomon

\par }{\IP Hay nitudo' ituwen liblu ya nan a'at di numpohhodanan han munggayyum an lala'i ya babai. Ta nibagabaga nan a'at di naminhod nan lala'i ya atbohdih nan a'at di naminhod nan babai i diyen lala'i. Ya hay alyon di udum ya hi Solomon di nangitudo' ituwe mu hay alyon di udum ya wadaday udum an nangitudo' ituwe.

\par }{\IOT Hay Nitudo' Ituwen Liblu

\par }{\IO 1. Hay nun'in'innilaan han mangilog an lala'i ya han mangilog an babai (Kantan Solomon 1:1–3:5)

\par }{\IO 2. Han nun'ahawaan datuwen lala'i ya babai (Kantan Solomon 3:6–5:1)

\par }{\IO 3. Hay nahamad an numpohhodananda an himbale (Kantan Solomon 5:2–8:14)



\par }\ChapOne{1}{\PP \VerseOne{1}Hituwe nan mapmaphod an kantan Solomon.


\par }{\SP Babai

\par }{\Q \VS{2}Hay pamhodmu ya impohpohodna mu hay bayah ta hiya nan hihimlo' di pangipali'naam hi naminhodmun ha"on.


\par }{\Q \VS{3}Ya ma"aphod di hunghung di bangbanglum an umat hinan ngadanmu an wa'et nabong'al ya umat i ha nihiit an bangbanglun umalimuttamut.

\par }{\Q Ta hiya nan pohpohdon da'ah binabai.


\par }{\Q \VS{4}Ot agam ta i'uyuga' i he"a.

\par }{\Q Ta iyeya' hidih nan kuwartum.

\par }{\SP Binabai

\par }{\Q Umipa'amlong'a i da'mi te hanan pamhodmuh nan gayyummu ya impohpohodna mu hay panginuman hi bayah.


\par }{\SP Babai

\par }{\Q \VS{5}Da'yun binabain agge numpangahawah tun ad Jerusalem ya ta'on ona' ma'angngitit an umata' hinan ma'angngitit an tuldan di holag Kedar mu apgohana' damdama an umata' hinadan ma''aphod an kultinah nan Templo.


\par }{\Q \VS{6}Ot hanat bokon hantun ngitit'uy titiggonyu.

\par }{\Q Manu'e attog hi mangitita' ya niniptanga'.

\par }{\Q Te ihingala' hinadan i'iba' an linala'i hi'on adi' e ipapto' nadan greyp an intanomda.

\par }{\Q Ta hiya mo nan ma"id ha inat'u an nangipapto' hi adol'u.


\par }{\Q \VS{7}Ot he"an lala'in popohdo' ya daan mo bahan ta ibagam di em pumpastolan hinadan kalnero ya hay em pangihiduman i didah nan umlotan di potang.

\par }{\Q Ta naputu' di e' panama'an i he''a ta adiya' ihlam hi mi'ilala'i hinadan ibbam an mumpastol hinan umaliya' an panigan i he"a.


\par }{\SP Lala'i

\par }{\Q \VS{8}He"a an apgohan an babai, aggem'e innilay panama'am i ha''on ya unudom nadan gatin nadan kalnero.

\par }{\Q Ta dimmatong'a'eh awadan nadan allung di mumpumpastol ya impastolmu nadan guldingmu hidih nan pangngelna.


\par }{\Q \VS{9}Hay pangipaddunga' i he"a ya hanadan ma"aphod an kabayun mungguyud hinan punluganan di patul hi ad Egypt.


\par }{\Q \VS{10}Ya mapmaphod di angahmu an nibagay hinan hingatmu ya atbohdih nan bagangmu an nibagay nadan nun'abalol an imbanggolmu.


\par }{\Q \VS{11}Ot indani ta wa'e ya impiyammaan da'ah balitu' an hingat an na'alkusan hi silber.


\par }{\SP Babai

\par }{\Q \VS{12}Hidin bumbummaktad nan lala'in popohdo' ya hinunghungna nan immalimuttamut an pabanglu'.


\par }{\Q \VS{13}Mu ta'on on hiya ya umat i ha mapmaphod di hunghungna an mira an nitaluwan ot miyuhhun hi palagpag'u.


\par }{\Q \VS{14}Ya umat boh nadan nabanglun habhabung hidih nan puntanoman hi greyp hi ad En-Gedi.


\par }{\SP Lala'i

\par }{\Q \VS{15}He"an popohdo' ya immannung an apgohan'a.

\par }{\Q Te ta'on tuwalih on nadan matam ya mapmaphodda.


\par }{\SP Babai

\par }{\Q \VS{16}Ta'on on he"a ya na'guwwapu'a an umipa'amlong'ah tigtiggon.

\par }{\Q Ya ta'on on tun indadaanmun bumbummaktadanta ya mayamoh an ma''atan holo'


\par }{\Q \VS{17}an nahiduman hi mahagabong an kayiw an sedar ya fir.
 



\par }\Chap{2}{\SP Babai

\par }{\PP \VerseOne{1}Ha"on ya nipaddunga' attog hinan habhabung hinan nundotalanah ad Sharon onu nan ha'ha'lung hinan nalbong.


\par }{\SP Lala'i

\par }{\Q \VS{2}Bokon'a athidi te he''ay apgohan hi abinbinabai te mipaddung'a hinan habhabung an nigawwah nadan pagat.


\par }{\SP Babai

\par }{\Q \VS{3}Atbohdin he"a an he"ay kaguwapuwan hi alinlinala'i.

\par }{\Q Te nipaddung'a hinan bungbunga"an an nigawwah nan muyung an maphod hi punhiduman nan pu"una ya maphod hi anon nan bungana.


\par }{\Q \VS{4}Te inyeya' i han na'na"ohhan bale.

\par }{\Q Ot ipali'nam di naminhodmun ha"on.


\par }{\Q \VS{5}Ot hanat idattana' bahan hi resin\FTNT{*}{{\FR 2:5 }{\FR{2:5
}}{\FT{Nan resin ya hidiye nan namaganan an greyp}}} ya mansanas ta ano' te tehtu tayyan kimmapuy di adol'u an gapuh pamhod'un he''a.


\par }{\Q \VS{6}Hidin iniping'u hi iniggid di pu'olmu ya inyawalmun ha"on nan winawwan an ta'lem.


\par }{\Q \VS{7}Ot da'yun binabaih tun ad Jerusalem ya hanat adi ayu umaptun mi'gayyum.\FTNT{†}{{\FR 2:7 }{\FR{2:7
}}{\FT{Hay ohan ibalinana ya hanat adiyu bahbahon nan numpohhodananmi.}}}


\par }{\SP Babai

\par }{\Q \VS{8}Tuwe nan lala'in popohdo' te dingngol'uy hapitna.

\par }{\Q Ot dayya tatawwa an miyoha"ohay da"angnan mangali.


\par }{\Q \VS{9}Hiya ya ay ulha an ma'awiging.

\par }{\Q Ot nee tatawwan wahnah dola an ihidhidipa' hinan tawa.


\par }{\Q \VS{10}Indani ya himmapit an alyonay, Ma'a'e an apgohan an popohdo' ta mi'uyug'an ha''on.


\par }{\Q \VS{11}Ta'ommanot adi mo kottokottol te nalpah moy lowang.


\par }{\Q \VS{12}Ya ad uwani nan humabungan di habhabung ya atbohdin ad uwaniy pangngolan hi nat'onat'on an kalin di hamutih tun numboblayan ta'u.


\par }{\Q \VS{13}Ya ad uwani bo nan naluman nadan namangulun bungan di fig ya mumpunhabungda nadan greyp ta mapmaphod di hunghungda.

\par }{\Q Ot agam an apgohan an pohpohdo' ta mi'uyug'a nimpe i ha"on.


\par }{\SP Lala'i

\par }{\Q \VS{14}Na'alligat'a nayyan datngon te umat'ah palluma an e nipa"eh nan nadha' an batu.

\par }{\Q Daan mo bahan ta mumpatigo'a te pinhod'un tigon nan mapmaphod an angahmu.

\par }{\Q Ya pinhod'un donglon nan umipa'amlong an hapitmu.


\par }{\SP Babai

\par }{\Q \VS{15}O, ta'omman mo ta eta damdama dopapon nadan amunin an puma"ih nadan himmabung an greyp.


\par }{\Q \VS{16}Ha"on ya pa'appohpohdon da'a ya innila' an atbohdiy naminhodmun ha"on.

\par }{\Q Ta hiya tee nan nunhiglay amlongmun mangalah tudan ha'ha'lung hitun awada'.


\par }{\Q \VS{17}Ot hanat umohnong'ahtu ta ingganah mun'awiwi''it ya ahi'a nangimbubuwah an bumtik an patom hi pamtik di ulha hinadan nabillid.




\par }\Chap{3}{\PP \VerseOne{1}Ahodohodom on adi umaliy inlo"u hi punnomnom'uh nan lala'in popohdo'.

\par }{\Q Ta hihimlo' di humawwangana on ma"id.


\par }{\Q \VS{2}Ta lo'tat ot bumangona' ot hawango' an namin nan boble mu ma"id ha hinama''un hiya.


\par }{\Q \VS{3}Ya i diyen e' panamahama'an i hiya ya dinamuwa' hinadan guwalya an eda li'li'oddon nan boble ot alyo' i dida di, On waday tinigoyuh nan lala'in popohdo'?

\par }{\Q Ya alyonday, Ma"id man.


\par }{\Q \VS{4}Mu hidin nunhihi"an ami ya dinamu' nan lala'in popohdo'.

\par }{\Q Ot ihamad'un idon i hiya ta ingganaot iyanamut'uh balemi ot ighop'uh nan kuwartu an nangiyayyaman ina i ha"on.


\par }{\Q \VS{5}Mu da'yun binabaih tun ad Jerusalem ya hanat adi ayu umaptun mi'gayyum.


\par }{\SP Babai

\par }{\Q \VS{6}Nganne anu dayya dadiyen mangali an nalpuh nan na'appudut an agge naboblayan an umatda i ha natiplud an ahuk.

\par }{\Q Ya mahunghung an pun'iyaliday mira ya insenso an ginattangdah nadan mumpunggattang.


\par }{\Q \VS{7}Tigonyu'e an umman hi Solomon an inyattangdah nan ubunana an impangulun di nanom (60) an nun'atutulid an tindalun di tinanud Israel.


\par }{\Q \VS{8}Dadiyen tindalu ya nala'ingdan mi'gubat an ihihikotday ispadada.

\par }{\Q Ta ta'on on nahdom ya nidadaandan mi'gubat hi'on waday dumatong hi binuhulda.


\par }{\Q \VS{9}Ya hidiyen inumbunan Solomon ya hiyay nangipiphod an hay impiphodna ya nan maphod an kayiw an nalpuh nadan billid an nungngadan hi Lebanon.


\par }{\Q \VS{10}Ot oddahandah silber nadan tu"udna.

\par }{\Q Ya hana'en indoggana ya nabalitu'an.

\par }{\Q Ya na'ap'apan hi bayulet an luput an inabol nadan binabaih ad Jerusalem ot al'alkusanda.


\par }{\SP Nadan Binabai

\par }{\Q \VS{11}Da'yun binabaih tun ad Jerusalem, ma'ayu'e ta tigon ta'u nan patul an hi Solomon an numpopongot.

\par }{\Q Hidiyen impongotna ya hidiye din impipongot inana i hiya hidin nungkasalana.




\par }\Chap{4}{\SP Lala'i

\par }{\Q \VerseOne{1}Apgohan'a inoh.

\par }{\Q Te ta'on on nahu'yungan'a ya ma'attigoh matam an ma'ule'a an umat'ah nan palluma.

\par }{\Q Ya mapmaphod nan ibu'mu an wa'et miyad'addib ya umat i ha nabulog an gulding an manayyudah nan billid hi ad Gilead.


\par }{\Q \VS{2}Ya ma'pullaw nadan bobam an umat hi pinulaw nan kalnero an hiyah napukisan ot ma'amoh.

\par }{\Q Ya agge'a napanguwan ta an namin nadan bobam ya waday palisda.


\par }{\Q \VS{3}Ya atbohdin mapmaphod di to'om te ay hinumlay timidmu.

\par }{\Q Ya mapmaphod di tamelmu te ta'on on nahu'yungan ya umat i ha natommang an pomegranet.


\par }{\Q \VS{4}Ya mapmaphod nan bagangmu an nabanggolan hinadan mun'aphod an banggol an umat hinan natagen balen David an nahablayan di nunlini"odan hi hapiyon di titindalu.


\par }{\Q \VS{5}Ya atbohdi nan palagpagmu an ayda wahdi ha duwan nundinommang an inlum di ulha an mangmangngan hi awadan di dakol an ha'ha'lung.


\par }{\Q \VS{6}Ot umohnonga' hituh tun awadan di nabanglun insenso ya mira ta ingganah mabigat.


\par }{\Q \VS{7}Te he"a an na'appinhod'u ya immannung an apgohan'a an ma"id ha apihulam.


\par }{\Q \VS{8}Ot daan mo bahan ta mihaggon'an ha"on te hay punli'na' ya ni'iddawwi'a an ay'a wahdih nan billid an nungngadan hi Lebanon onu nan billid an nungngadan hi Hermon an nipa''ayan di layon ya leopard.


\par }{\Q \VS{9}Te nunhiglay naminhod'un he"a.

\par }{\Q Ta ta'on on ammuna ha pangitigam i ha"on ya mumpagpag di puhu'.

\par }{\Q Ya ta'on tuwalih on hanan banggolmu ya umipa'amlong hi tigtiggon.


\par }{\Q \VS{10}Ya hay punli'na' hinan pamhodmu ya impohpohodna mu hay bayah ya hay hunghung nan pabanglum ya impohpohodna mu hanadan nabanglun middum hi makan.


\par }{\Q \VS{11}Ya ta'on on hanan banglun di lubungmu ya umat hi banglun di kayiw hinan billid an nungngadan hi Lebanon.

\par }{\Q Ya hana'en timidmu ya umat hi danum di iyukan.

\par }{\Q Ya paddungnay waday gatas ya danum di iyukan hi dilam.


\par }{\Q \VS{12}Ta hay pangipaddunga' i he"a ya umat'a i ha garden an na'aladan an ha"on ya ammunay mabalin an hunggop hidi.

\par }{\Q Ya nipaddung'a bo i ha obob onu natuden liting an na'aladan ot madakigan ta ha"on ya ammunay mabalin hi uminum hidi.


\par }{\Q \VS{13}Ya umat'a boh nan natanoman hi dakol an pomegranet ya nadan udum an mun'aphod an bungbunga"an ya nadan nabanglu an umat hi henna ya nard


\par }{\Q \VS{14}ya safron ya kalamus ya sinamon ya nadan nat'o'nat'on an kayiw an alpuwan di insenso an umat hi mira ya alos ya nadan udum an mapmaphod an middum hi makan.


\par }{\Q \VS{15}Ya mi'alig'a bo i ha obob hinan garden an hay alpuwan di litingna ya nadan billid an nungngadan hi Lebanon.


\par }{\SP Babai

\par }{\Q \VS{16}Ot da'yun dibdib an wah nan huddo'na ya nan wah nan muyyadna ya hanat ipluyyuhtu ta pun'iyaddibyuy banglun tun garden'u ta umalimuttamut ta hunghungon nan lala'in popohdo' ta umalih tun garden'u ta tamtamana tudan mun'aphod an bungbunga"an.


\par }{\SP Lala'i



\par }\Chap{5}{\SP Lala'i

\par }{\Q \VerseOne{1}Ay umman wahtuwa' teeh tun garden an mumbulasa' hinan nabanglun mira ya nadan pumpabangluh makan.

\par }{\Q Ya inan'u nan lamoh di iyukan ot inumo' di danumna.

\par }{\Q Ot inumo' bo nan bayah ya gatas.

\par }{\SP Nadan binabaih ad Jerusalem

\par }{\Q I'alig ta'u'eh makan nan numpohhodananyu ya hanat mumbuhug ayu ya imminum ayu ta mapnek ayuh numpohhodananyu.


\par }{\SP Babai

\par }{\Q \VS{2}Hidin nalo'a' ya ininop'un mungkulkug hinan panto nan lala'in popohdo' an alyonay,

\par }{\Q Inoh, ibughulana"e, te tehtu tayyan nahnong di ulu' hi dulnu.


\par }{\Q \VS{3}Mu alyo' anu di,

\par }{\Q Umman teen numbollada' ya daan bo ha e munlubung.

\par }{\Q Ya inulaha' man ni' di huki' ot undan bo adi malugit.


\par }{\Q \VS{4}Indani ya nali'na' an indatongnay ta'lenah nan pundakigan ya mumpagpag di puhu' hi amlong'u.


\par }{\Q \VS{5}Ya hidin e' ibughulan nan lala'in popohdo' ta e' idon hinan pundakigan ya muntodtod nan pabanglu an mira an ingkuyag'uh ta'le'.


\par }{\Q \VS{6}Mu hidin imbughul'u ya ma"id mon imme.

\par }{\Q Ta nunhiglan mahkit di nomnom'u.

\par }{\Q Ta mungkaliya' mu ma''id ha tumbal.

\par }{\Q Ot ipatna' an e hama'on mu ma''id ha hinama"un hiya.


\par }{\Q \VS{7}Ya i diyen e' panpanama"an i hiya ya dinamu' nadan guwalyah nan boble ot punhoplata' i dida ta nahugatana' hi nangatda ot inayunda bo udot an alan nan hu'yung'u.


\par }{\Q \VS{8}Da'yun binabaih tun ad Jerusalem, daan mo bahan ta tigonyu'e nan lala'in popohdo' ya imbagayun hiyan nunhiglay e' umukayungan hi iliw'un hiya.


\par }{\SP Nadan Binabai

\par }{\Q \VS{9}He"an apgohan di ababaina, undan nganne ahan nayyay wadan hiya an ma"id hi udum an linala'i ta athinay ibagam i da'mi.


\par }{\SP Babai

\par }{\Q \VS{10}Manu'e ya guwapu ya maphod di nangadolna.

\par }{\Q Ya ma"id ha nipaddunganah alinlinala'i.


\par }{\Q \VS{11}Ya mapmaphod di uluna an umat hi amaphod di balitu'.

\par }{\Q Ya nakulut ya ma'angngitit di ibu'na an umat hi ngitit di gayang an hamuti.


\par }{\Q \VS{12}Ya maphod boy matana an umat hi pinulaw nadan ma'pullaw an pallumah nan pingngit di wa''el.


\par }{\Q \VS{13}Ya hana'en angahna ya umat hinan natanoman hi dakol an nun'abanglun nitanom.

\par }{\Q Ya atbohdi nan timidna an mipaddung hi ha'ha'lung an nalamuh hi bangbanglu an mira.


\par }{\Q \VS{14}Ya hay ta'lena'e ya umat i ha namu"ol an balitu' an nahu'luban hinadan nun'abalol an mihu'lub hi ta'le.

\par }{\Q Ya makodhol di adolna.


\par }{\Q \VS{15}Ya atbohdin makodhol di hukina an umatda i ha marbol an tu"ud ta hiya nan maphod di tigona an umat hinadan kayiw hinan muyung hi ad Lebanon.


\par }{\Q \VS{16}Ta hiya nan popohdo' ahan hi pangipali'naana hi pamhodnan ha"on te umipa'amlong ahan di a'atna.

\par }{\Q Ot ipa'innila' i da'yun binabaih tun ad Jerusalem an athinay a'at nan lala'in popohdo'.




\par }\Chap{6}{\SP Nadan binabai

\par }{\Q \VerseOne{1}He''an apgohan an babai, on danay nangipluyan nan lala'in popohdom ta ta'omman ya binoddangan da'an e manama' i hiya?


\par }{\SP Babai

\par }{\Q \VS{2}Ay umman wahtu eh'a teeh tun awada'.

\par }{\Q Te ha"on nan mi'alig hi gardena an nitanoman di dakol an pabanglu.

\par }{\Q Ta teen ma"amlong an mangmangngalah tudan habhabung.


\par }{\Q \VS{3}Nunhiglay naminhod'uh tun lala'in popohdo' ya atbohdiy naminhodnan ha"on.

\par }{\Q Ta tee nimpen nunhiglay amlongnan mangmangngalah ha'ha'lung hitun awada'.


\par }{\SP Lala'i

\par }{\Q \VS{4}He"an babain popohdo', immannung an apgohan'a an umat'ah nan mapmaphod an bobleh ad Tirsah ya nan bobleh ad Jerusalem.

\par }{\Q Ya umat'ah nadan tindalun numbabandela an mano"oltan manigo hi'onda mawanat.


\par }{\Q \VS{5}Ta gapuh amaphodmu ya hay punli'na' ya aya' ma'umah hi'ona' totokkolon i he"a.

\par }{\Q Ya mapmaphod nan miyad'addib an ibu'mu an umatdah nadan nabulog an gulding an mundayyuh nan billid hi ad Gilead.


\par }{\Q \VS{6}Ya atbohdin ma'apullaw nimpe nayya nan bobam an umat hi pinulaw di kalnero an hiyah na'amoh.

\par }{\Q Ya agge'a napanguwan ta an namin nadan bobam ya waday palisda.


\par }{\Q \VS{7}Ya mapmaphod nimpe di tamelmu te ta'on on nahu'yungan ya umat i ha natommang an pomegranet di tigona.


\par }{\Q \VS{8}Ta ta'on on wadada ha nanom (60) hi ahawan di ohan patul ya waha nawaluh (80) mibilang hi ahawana ya dakkodakkol di gayyumnan mumpangpangngilog an binabai


\par }{\Q \VS{9}ya ma"id i dida ha nipaddung i he"an babain popohdo'.

\par }{\Q Te hay a'apgohmu ya umat hinan mapmaphod an palluma.

\par }{\Q Ta hiya nan he"ay pa'appohpohdon inam.

\par }{\Q Ta hiya nan tinigon'en nadan mumpangpangngilog an binabai on alyonday umipa'amlong di ababaim.

\par }{\Q Ta ta'on on hanadan ahawan di patul ya nadan mibilang hi ahawana ya alyonday immannung peman an apgohan di ababaim.


\par }{\SP Nadan binabai

\par }{\Q \VS{10}Nganne nin tayyah tuwen apgohan an babai an umat hinan mumbinang an bittuwon hinan muntalanu.

\par }{\Q Ya umat boh nan mapmaphod an patal nan bulan onu nan humilin potang.

\par }{\Q Ya umat boh nadan numbabandelan titindalu an punhintiggan di tatagu hi'onda mawanat.


\par }{\SP Lala'i

\par }{\Q \VS{11}Dimmayyuwa' hinan nundotal an nitanoman di almon ot e' tigon hi'on himmangoda ya hi'on himmaping nadan greyp ya hi'on himmabung nadan pomegranet.


\par }{\Q \VS{12}Ya alinah on pamaag ya nunhiglay amlong'u ta hay punli'na' ya ha"on di akadkadangyanan.


\par }{\SP Nadan binabai

\par }{\Q \VS{13}He''an apgohan an babain i Sulam ya daan mot mibangngad'ahtu ta wan pa'tiggonmiy panayom.

\par }{\SP Babai

\par }{\Q Tanganu onyu pohdon an tigon di panayo' an i Sulam?




\par }\Chap{7}{\SP Lala'i

\par }{\Q \VerseOne{1}He"a an apgohan an babai, ni'ibbagay nayya nan sandalmuh nan mapmaphod an hukim.

\par }{\Q Ya mapmaphod di tigon di hukim an umatda i ha iniphod di nala'ing an mangiphod hi kumpulnan usal.


\par }{\Q \VS{2}Ya maphod di namutum an ay waha taug hinan way puhogmu an paddungnay mamattuwan hi ma'inum.

\par }{\Q Ya mapmaphod boy nangadolmu an umat i ha nabto' an dagami an nali'mut hi ha'ha'lung.


\par }{\Q \VS{3}Ya mapmaphod boy palagpagmu an ayda wahdi ha duwah nundinommang an inlum di ulha.


\par }{\Q \VS{4}Ya mapmaphod nan bagangmu an umat i ha mapmaphod an natagen bale.

\par }{\Q Ya atbohdi nan matam an umat hinan nahitalan an lobong an humili an umat hinan lobong an nungngadan hi Hesbon an nihaggon hinan geyt hi ad Bat-Rabim.

\par }{\Q Ya immontong di olongmu an umat hinadan billid an nungngadan hi Lebanon an matangad hi ad Damaskus.


\par }{\Q \VS{5}Ya mapmaphod boy tigon di ulum an umat hinan nabillid an nungngadan hi Karmel.

\par }{\Q Ya madongya nan mangitit an ibu'mu.

\par }{\Q Ta kumpulnan patul ya pohpohdonan tigtiggon.


\par }{\Q \VS{6}Te nunhiglan apgohan'a an umipa'amlong'an ha"on.


\par }{\Q \VS{7}Ya maphod nimpey nangadolmu an umat'a i ha natagen niyug ya nan palagpagmu'e ya paddungnay wahdi ha duwah bungana.


\par }{\Q \VS{8}Ta pohdo' ahan tayyan e kayaton ta e' dapaon dadiyen bungana.

\par }{\Q Te dadiyen bungana ya umat i ha nabungul an greyp.

\par }{\Q Ya hanan yahyahmu ya nabanglu an umat hi banglun di mansanas.


\par }{\Q \VS{9}Ta hiya nan hanan em pangawalan i ha"on ya umipa'amlong mu hay e panginuman hinan maphod an bayah.

\par }{\SP Babai

\par }{\Q Ot onha mi'aliga' hi bayah ya hanat inumona' ta pa'attamtamona'.


\par }{\Q \VS{10}Ot ma"id ha udum hi umaya' hi'on bokon he"a ya abuh.

\par }{\Q Te innila' an nunhiglay naminhodmun ha"on.


\par }{\Q \VS{11}Ot ma'a ta eta mundaldallanan ta ta'on on malo'tahdih nan awadan di dakol an habhabung.


\par }{\Q \VS{12}Ta nabigat'e ya immetah nan natanoman ta eta tigon hi'on himmaping nadan greyp ya hi'on himmabung nadan pomegranet.

\par }{\Q Ta hidiy pangipali'naa' hi naminhod'un he"a.


\par }{\Q \VS{13}Ya ta etandi anu hunghunghungon nadan nabanglun habhabung hidi.

\par }{\Q Te ta'on on hidih nan nunlini"odan nan eta umohnongan ya dakol di indadaan'un mun'aphod an bungbunga''an an ini'ihhod'un he"a.




\par }\PoetryChap{8}{\Q \VerseOne{1}Onha nin ot ta hinagita ta ohay hi inata ya ta'on nin on idon'uh pu'olmu hinan kumpulnan pundammuwanta ya ma"id ha mangalih adi maphod hidiyen inat'u.


\par }{\Q \VS{2}Ya mabalin an iyanamut da'ah balemi hi awadan ina an nangitudtudun ha''on hinadan maphod an pangat.

\par }{\Q Ya mabalin nin ot an ipa'inuman da'ah nan maphod an ma'inum an danum di pomegranet.


\par }{\Q \VS{3}Ya mabalin bon iping'uh nan iniggid an ta'lem ya inyawalmun ha"on nan winawwanmu.


\par }{\Q \VS{4}Ot da'yun binabaih tun ad Jerusalem ya hanat adi ayu umaptun mi'gayyum.


\par }{\SP Nadan Binabai

\par }{\Q \VS{5}Nganne anuh diye dayyan babai an nalpuh nan na'appudut an agge naboblayan an ip'ippingnah pu'ol nan gayyumna.

\par }{\SP Babai

\par }{\Q Hay nanapaa' i he"a ya inggibo'mu hidin nalo'am hidih nan way nangiyayyaman inam i he"a hidih nan way pu"un nan kayiw an mansanas.


\par }{\Q \VS{6}Ot hanat ma"id ha udum hi babaih omnawam.

\par }{\Q Ta umata' i ha giniling an mihuhu'lub hi ta'lem ya umat hinan lubu'an an munnanannong di natehdi.

\par }{\Q Te hanan duwan numpohhodan ya ma"id ha mabalin an mangihi"an i didan duwa.

\par }{\Q Te nan pamhod ya imbikbikahna mu nan malanglanggiyab an apuy.


\par }{\Q \VS{7}Ya ta'on on nan dimmakol an liting hinan wangwang ya adina abalinan an iyanud hidiyen pamhod.

\par }{\Q Ya adi mabalin an magattang di pamhod an ta'on on atnay kinadangyan nan tagu.


\par }{\SP Linala"i

\par }{\Q \VS{8}Waday hi ibbamin ung'ungngan babai.

\par }{\Q On nganne nin di atonmi hi'on waha umalih naminhod i hiya?


\par }{\Q \VS{9}Onha ipaddung hidiyen hi ibbami hi binattun alad ya wa nin an usalonmiy silber ta iphodmih uhhunay mun'aphod an natagen bale.

\par }{\Q Ya onha bo ha ipaddung hi panto ot wa nin an alkusanmi hi maphod an kayiw an sedar ta pungkalobmin diyen panto.


\par }{\SP Babai

\par }{\Q \VS{10}Nipaddunga' ni' hi binattun alad mu ad uwani ya nipaddung nan palagpag'u hi nun'atagen bale.

\par }{\Q Ta hiya nan wa'et tigtiggona' hinan lala'in popohdo' ya nunhiglay amlongna.


\par }{\Q \VS{11}Wada han puntanoman Solomon hi greyp hi ad Baal-Hamon an impa'abangnah tinatagu ta an naminda ya mangdatdah hinlilibuy (1,000) pihhun silber hinan punggattangandah nadan intanomda.


\par }{\Q \VS{12}Ta hi Solomon ya ukod i hiyah nan hinlibun (1,000) pihhuna ya atbohdin ukod nadan puntamuwona hinan hindudway gahut (200) an bingayda.

\par }{\Q Ya atbohdin ha''on an ukoda' hi pangdata' hinan garden'u.


\par }{\SP Lala'i

\par }{\Q \VS{13}He''an babain popohdo', innila' an wahtu'a ituwen garden.

\par }{\Q Ot daan mo ta humapit'a te pinhod'un donglon di hapitmu ya ta'on on tudan nun'ibba' ya popohdonda damdaman donglon di hapitmu.


\par }{\SP Babai

\par }{\Q \VS{14}Ot agam ta butikom an patom hi pamtik di ohan hiyah nahikon an ulha.

\par }{\Q Ta mundammutahdih nan billid an natanoman hi nun'abanglun nitanom.

\par }